Bucklands Guest Farm | Kamers
Bucklands Guest Farm: Hooffoto's
Hierdie opgeknapte plaaswerkerskothuis is naby aan die opstal en is toegerus met elektrisiteit. Daar is slaapplek vir 4 persone in 2 kamers en daar is 1 badkamer. Die kothuis is ingerig vir selfsorg en is bereikbaar met 'n gewone motor. Daar is Vodacom-ontvangs maar geen TV. Verder het die kothuis sy eie lapa en genoeg hout word voorsien (indien jy meer hout nodig het is dit te koop op die plaas). Die Poortjie is ideaal vir bergfietsryers wat die plaas wil verken. Jy kan ook lekker stap van hier af, en as jy 'n bakkie of 'n sportnutsvoertuig het, is die plaas jou oester. Wildritte kan gereël word as jy nie oor een van hierdie voertuie beskik nie.
Ouwerwe: seep, sjampoe en persoonlike geriewe is uitgesluit. Die Poortjie: ekstra hout kan gekoop word op die plaas. Kampeer: bring asseblief jou eie handdoeke, drankies en lekkergoed saam.
Ouwerwe was lank terug die buitegebou van die oorspronklike opstal en Bucklands was 'n herberg op die ossewapad tussen Kaapstad en Uitenhage. Die gebou is ook gebruik as 'n skool (die onderwyser het al die pad van Engeland af gekom!) en dan en wan het dit ook gedien as 'n tronk vir gevangenes wat op pad was na die magistraat in Uitenhage. Vandag is Ouwerwe 'n vierslaapkamerhuis met 2 volledige badkamers, 'n volledig toegeruste kombuis en slaapplek vir 12 persone. Die sitkamer het 'n kaggel en die ruim veranda het braaigeriewe. Verder is daar 'n gasstoof, 'n yskas en 'n donkie vir warm water. Eskom, selfoonontvangs en 'n TV is afwesig. Die punt van hierdie huis is om heeltemal weg te breek en die veld, wild en outydse familielewe te ervaar. Dié plek het 'n fantastiese atmosfeer en jy sal heerlik kuier.
Hierdie klein grot is naby aan Blougat, 'n visvang- en swemgat in die Grootrivierspoort. Besoekers word vergesel deur 'n gids en alles is ingesluit - 'n absoluut unieke ervaring. Daar is slaapplek vir 6 persone wat daartoe in staat is om vir sowat 1 uur oor 'n ruwe terrein te loop. Ons vervoer gaste in ons 4x4 na die berg en stap saam met hulle tot by die grot, berei etes voor, maak vuur en help hulle om vis te vang (indien hulp benodig word). Al wat gaste hoef te bring is hul eie drankies. Daar is 'n spoeltoilet en 'n veldstort met warm water. Gaste slaap op opslaanbeddens en beddegoed word voorsien. 1 Nag is heelwat pret, maar 2 nagte is baie beter aangesien daar dan tyd is om die rotstekeninge te besoek of in die poort af te stap en vis te vang. 'n Mens hoor die visarende in die verte en snags loop daar soms 'n luiperd verby die grot. Dit is 'n ervaring wat 'n mens baie moeilik klop. Kinders onder 6 word nie aangeraai om hier te slaap nie, en geen troeteldiere word toegelaat nie.
Adres: Bucklands, Steytlerville, 6250, Oos-Kaap
https://d288tngog90ix0.cloudfront.net/AAEAAQAAAAAAAAAAAAAAJDI3YTAwZjVjLTJhMWMtNDIwMi1hZTljLWQ2MmRiNTE2NGM3Mw?w=1440&h=960&fit=crop&auto=format Vanaf R500 per nag (vir 2 persone) 3 5 1 5 Bucklands Steytlerville 6250 Oos-Kaap 086 999 0018 14:00-19:00 10:00 -33.479598889378 24.697201251984